title: Padomes Lēmums (KĀDP) 2016/1745 (2016. gada 29. septembris), ar ko groza Lēmumu (KĀDP) 2015/1763 par ierobežojošiem pasākumiem saistībā ar situāciju Burundi

text:
               30.9.2016

               LV

               Eiropas Savienības Oficiālais Vēstnesis

               L 264/29

         PADOMES LĒMUMS (KĀDP) 2016/1745
   (2016. gada 29. septembris),
   ar ko groza Lēmumu (KĀDP) 2015/1763 par ierobežojošiem pasākumiem saistībā ar situāciju Burundi
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 29. pantu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               Padome 2015. gada 1. oktobrī pieņēma Lēmumu (KĀDP) 2015/1763 (1) par ierobežojošiem pasākumiem saistībā ar situāciju Burundi.

               (2)

               Pamatojoties uz Lēmuma (KĀDP) 2015/1763 pārskatīšanu, ierobežojošie pasākumi būtu jāatjauno līdz 2017. gada 31. oktobrim.

               (3)

               Lēmums (KĀDP) 2015/1763 tāpēc būtu attiecīgi jāgroza,

         IR PIEŅĒMUSI ŠO LĒMUMU.
   1. pants
   Lēmuma (KĀDP) 2015/1763 6. panta otro daļu aizstāj ar šādu:

      “Šo lēmumu piemēro līdz 2017. gada 31. oktobrim.”

   2. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

      Briselē, 2016. gada 29. septembrī

            Padomes vārdā –

            priekšsēdētājs

         P. ŽIGA

      (1)  Padomes Lēmums (KĀDP) 2015/1763 (2015. gada 1. oktobris) par ierobežojošiem pasākumiem saistībā ar situāciju Burundi (OV L 257, 2.10.2015., 37. lpp.).


|

32011D0820(03)

Komisijas Lēmums ( 2011. gada 19. augusts ) par Eiropas pētniecības un inovācijas telpas Valdes izveidi

Oficiālais Vēstnesis C 243 , 20/08/2011 Lpp. 0012 - 0015

		Komisijas Lēmums( 2011. gada 19. augusts)par Eiropas pētniecības un inovācijas telpas Valdes izveidi(2011/0000/)EIROPAS KOMISIJA,ņemot vērā Līgumu par Eiropas Savienības darbību,ņemot vērā Eiropas Atomenerģijas kopienas dibināšanas līgumu,tā kā:(1) Lai konsultētu Komisiju par Eiropas pētniecības telpas iedzīvināšanu, ņemot vērā mērķus, kas izklāstīti Komisijas zaļajā grāmatā "Eiropas pētniecības telpa. Jaunas perspektīvas" [1], ar Komisijas Lēmumu 2008/111/EK, Euratom [2] tika izveidota Eiropas pētniecības telpas (EPT) Valde.(2) Lēmuma 2008/111/EK, Euratom darbības termiņš beigsies 2012. gada 29. februārī.(3) Pēc Komisijas paziņojuma "Eiropa 2020 – Stratēģija gudrai, ilgtspējīgai un integrējošai izaugsmei" [3] Padome 2010. gada 17. jūnijā sniedza politisku atbalstu jaunajai stratēģijai.(4) Eiropas Komisijas 2010. gada 6. oktobrī pieņemtais Komisijas paziņojums Eiropas Parlamentam, Padomei, Eiropas Ekonomikas un sociālo lietu komitejai un Reģionu komitejai Stratēģijas "Eiropa 2020" pamatiniciatīva "Inovācijas savienība" [4] apvieno pētniecības un inovāciju politiku vienotā satvarā, ir izšķirošs elements visā stratēģijā "Eiropa 2020" un dod ieguldījumu katrā no tās trim pīlāriem, proti, izaugsmē, kas ir gudra, ilgtspējīga un integrējoša.(5) Komisijas paziņojumā par pamatiniciatīvu "Inovācijas savienība" tā ziņoja par gatavību paplašināt EPT Valdes pilnvaras, kā izklāstīts tās Lēmumā 2008/111/EK, Euratom, pastāvīgi vērtēt inovācijas savienību, aplūkot jaunas tendences un sniegt ieteikumus par prioritātēm un darbībām.(6) Eiropas pētniecības un inovācijas telpas Valdei ("Valde") būtu jāatbalsta Komisijas centieni sasniegt mērķus, kas noteikti Eiropas Parlamenta un Padomes 2006. gada 18. decembra Lēmumā Nr. 1982/2006/EK par Eiropas Kopienas Septīto pamatprogrammu pētniecībai, tehnoloģiju attīstībai un demonstrējumu pasākumiem (2007. līdz 2013. gads) [5] un Padomes 2006. gada 18. decembra Lēmumā 2006/970/Euratom par Eiropas Atomenerģijas kopienas (Euratom) Septīto pamatprogrammu pētniecības un mācību darbībām kodolenerģijas jomā (2007. līdz 2011. gads) [6], kā arī sekojošajās Eiropas Savienības un Euratom pamatprogrammās.(7) Priekšsēdētāju un Valdes locekļus Komisijai iesaka neatkarīga augsta līmeņa identifikācijas komiteja, kas sastāv no uzņēmēju un akadēmisko aprindu pārstāvjiem.(8) Lai nostiprinātu Valdes spējas un nodrošinātu tās nepārtrauktību, Komisijas dienesti var iecelt Valdes goda locekļus, pamatojoties uz termiņu nostrādājušo Valdes locekļu nopelniem un sniegtajiem pakalpojumiem.(9) Neskarot drošības noteikumus, kas Komisijas Reglamenta pielikumā iekļauti ar Komisijas Lēmumu 2001/844/EK, EOTK, Euratom [7], ir jāparedz noteikumi par Valdes locekļiem pieejamās informācijas izpaušanu.(10) Valdes locekļu personas dati būtu jāapstrādā saskaņā ar Eiropas Parlamenta un Padomes 2000. gada 18. decembra Regulu (EK) Nr. 45/2001 par fizisku personu aizsardzību attiecībā uz personas datu apstrādi Kopienas iestādēs un struktūrās un par šādu datu brīvu apriti [8].(11) Ir lietderīgi noteikt šā lēmuma piemērošanas laiku. Komisija laikus apsvērs piemērošanas laika pagarināšanas lietderību,IR PIEŅĒMUSI ŠO LĒMUMU.1. pantsEiropas pētniecības un inovācijas telpas ValdeAr šo izveido Eiropas pētniecības un inovācijas telpas Valdi (turpmāk "Valde"), kas sāk darbu 2012. gada 1. martā.2. pantsUzdevumi1. Valdes uzdevumi ir šādi:a) konsultēt Eiropas Komisiju par jautājumiem, kas saistīti ar Eiropas pētniecības telpu, sniegt ieteikumus par prioritātēm un darbībām, it sevišķi par to, kā palielināt inovācijas iespaidu, un pastāvīgi izvērtēt Inovācijas savienības pamatiniciatīvu attiecīgās daļas;b) pēc Komisijas pieprasījuma vai pašas Valdes ierosmes sniegt atzinumus par Eiropas pētniecības un inovācijas telpas izveidi un iedzīvināšanu;c) iesniegt Komisijai gada ziņojumu par Eiropas pētniecības telpas un Inovācijas savienības attīstību;d) aplūkot jaunās tendences Eiropas pētniecības telpā un Inovācijas savienībā.2. Valdi regulāri informē par attiecīgiem notikumiem un darbībām.3. Valde sniedz atzinumus Komisijas noteiktajā termiņā.3. pantsKonsultēšanās1. Komisija var konsultēties ar Valdi par jebkuru jautājumu, kas attiecas uz Eiropas pētniecības telpas un Inovācijas savienības iedzīvināšanu.2. Valdes priekšsēdētājs var ieteikt Komisijai konkrētā jautājumā konsultēties ar Valdi.4. pantsSastāvs. Iecelšanas kārtība1. Valde sastāv no 11 locekļiem.2. Valdes priekšsēdētāju un locekļus ieceļ Komisija. Valdes locekļu atlases un izvirzīšanas procesā piemēro šādus kritērijus:- plašs profils pētniecībā un/vai inovācijā, ieskaitot lietpratību ar tehnoloģijām nesaistītā inovācijā,- pieredze pētniecības un/vai inovācijas politikas veidošanā, vadībā un īstenošanā,- padomdevēja pieredze Eiropas vai starptautiskā līmenī,- zinātnes un tehnoloģijas disciplīnu līdzsvars, ieskaitot cilvēkus ar īpašu pieredzi gan akadēmiskā darbā, gan rūpniecībā,- ģeogrāfiskais līdzsvars, ņemot vērā pamatprogrammās iesaistītās valstis,- pienācīgs dzimumu līdzsvars.3. Pretendentus, kurus uzskata par atbilstīgiem dalībai Valdē, bet kuri nav iecelti, var iekļaut rezerves sarakstā, ko Komisija var izmantot locekļu nomaiņai.4. Komisija Valdes locekļus ieceļ amatā privātpersonas statusā, un viņi konsultē Komisiju neatkarīgi no jebkādas ārējas ietekmes.5. Valdes locekļi laikus informē Komisiju par interešu konfliktiem, kas varētu mazināt viņu objektivitāti.6. Valdes locekļus ieceļ amatā uz četriem gadiem, un viņi paliek amatā līdz brīdim, kad beidzas viņu pilnvaru laiks vai kad atbilstīgi 7. punktam viņu vietā ieceļ citus.7. Locekļu vietā līdz viņu pilnvaru laika beigām citus var iecelt šādos gadījumos:a) ja loceklis atkāpjas no amata;b) ja loceklis vairs nejaudā dot efektīvu ieguldījumu Valdes apspriedēs;c) ja loceklis neievēro LESD 339. pantu par informācijas izpaušanu;d) ja loceklis pretēji 4. punktam ļaujas ārējai ietekmei;e) ja loceklis, pārkāpjot 5. punktu, nav laikus informējis Komisiju par interešu konfliktu.8. Valdes locekļu vārdus publicē Komisijas ekspertu grupu un tamlīdzīgu vienību reģistrā ("reģistrs") un Pētniecības un inovācijas ģenerāldirektorāta interneta vietnē. Valdes locekļu vārdus apkopo, apstrādā un publicē saskaņā ar Regulu (EK) Nr. 45/2001.5. pantsGoda locekļiLocekļus, kuri ir aizvadījuši savu termiņu Valdē, Komisijas dienesti var iecelt par Valdes goda locekļiem bez balsstiesībām. Goda locekļu statuss ir līdzvērtīgs novērotāju statusam. Ieceļot pamatojas uz nopelniem un sniegtajiem pakalpojumiem. Goda locekļus ieceļ uz laiku, kas nepārsniedz četrus gadus.6. pantsDarbība1. Valde ar vienkāršu vairākumu no savu locekļu vidus ievēlē divus priekšsēdētāja vietniekus, kas kopā ar priekšsēdētāju veido Valdes Biroju.2. Birojs sadarbībā ar Komisiju organizē Valdes darbu.3. Vienojoties ar Komisiju, Valde var izveidot apakšgrupas konkrētu jautājumu izskatīšanai atbilstīgi Valdes noteiktam darba uzdevumam. Šādas apakšgrupas izformē, tiklīdz to uzdevums ir izpildīts.4. Komisija var pieaicināt ekspertus vai novērotājus ar īpašu kompetenci kādā darba kārtības jautājumā piedalīties Valdes darbā vai kādas apakšgrupas apspriedēs vai darbā, ja pēc Komisijas uzskata tas ir nepieciešami vai lietderīgi.5. Uz Valdes locekļiem, kā arī pieaicinātajiem ekspertiem un novērotājiem attiecas dienesta noslēpuma neizpaušanas saistības, kas paredzētas Līgumos un to īstenošanas noteikumos, kā arī Komisijas drošības noteikumi par ES klasificētās informācijas aizsardzību, kas izklāstīti Komisijas Lēmuma 2001/844/EK, EOTK, Euratom [9] pielikumā. Ja viņi neievēro šos pienākumus, Komisija var veikt attiecīgus pasākumus.6. Valdes un tās apakšgrupu sanāksmes parasti notiek Komisijas telpās atbilstīgi Valdes noteiktai procedūrai un grafikam. Komisija nodrošina sekretariātu.7. Komisija var sniegt Valdes darbam nepieciešamo informāciju un palīdzību, ļaujot tai darboties autonomi un neatkarīgi. Ekspertu atbalstu nodrošina ar attiecīgajā darba programmā paredzētām stipendijām vai publisko iepirkumu.8. Komisijas pārstāvji piedalās Valdes un tās apakšgrupu sanāksmēs.9. Valde, pamatojoties uz Komisijas iesniegto projektu, pieņem savu reglamentu.10. Komisija publicē attiecīgo informāciju par Valdes veiktajām darbībām, iekļaujot to reģistrā vai ar saiti no reģistra uz šim nolūkam paredzētu tīmekļa vietni.7. pantsHonorāri un sanāksmju izdevumi1. Valdes locekļiem atlīdzina par veiktajiem uzdevumiem ar honorāru par viņu dalību Valdes plenārsēdēs, kas atspoguļo viņu pienākumus un kas ir samērots ar līdzīgām summām līdzīgās vienībās un dalībvalstīs. Honorāru apmērs un attiecīgie īstenošanas noteikumi ir izklāstīti šā lēmuma pielikumā.2. Novērotājiem un goda locekļiem atlīdzību par sniegtajiem pakalpojumiem nemaksā.3. Attiecībā uz sanāksmēm, kas nepieciešamas Valdes darba veikšanai, bet kuras nav plenārsēdes, ieskaitot 6. pantā paredzētās, Komisija pēc tās iepriekšēja apstiprinājuma kompensē ceļa izdevumus un – attiecīgā gadījumā – uzturēšanās izdevumus locekļiem un pieaicinātajiem ekspertiem saistībā ar Valdes pasākumiem saskaņā ar Komisijas noteikumiem par atlīdzību ārējiem ekspertiem.8. pantsDarbības izbeigšanāsŠis lēmums zaudē spēku 2016. gada 29. februārī.Briselē, 2011. gada 19. augustāKomisijas vārdā –Komisijas locekleMáire Geoghegan-Quinn[1] COM (2007) 161 galīgā redakcija, 4.4.2007.[2] OV L 40, 14.2.2008., 7. lpp.[3] COM(2010) 2020 galīgā redakcija, 3.3.2010.[4] COM(2010) 546 galīgā redakcija, 6.10.2010.[5] OV L 412, 30.12.2006., 1. lpp.[6] OV L 400, 30.12.2006., 60. lpp., labotā redakcija OV L 54, 22.2.2007., 21. lpp.[7] OV L 317, 3.12.2001., 1. lpp.[8] OV L 8, 12.1.2001., 1. lpp.[9] Komisijas 2001. gada 29. novembra Lēmums, ar ko groza tās iekšējo reglamentu (OV L 317, 3.12.2001., 1. lpp.).--------------------------------------------------


title: Padomes Lēmums (1998. gada 26. janvāris), ar ko noslēdz Nolīgumu par starptautiskajiem humānas slazdošanas standartiem starp Eiropas Kopienu, Kanādu un Krievijas Federāciju un Saskaņotu protokolu starp Kanādu un Eiropas Kopienu par minētā nolīguma parakstīšanu

text:
Svarīgs juridisks paziņojums

|

31998D0142

Oficiālais Vēstnesis L 042 , 14/02/1998 Lpp. 0040 - 0041

		Padomes Lēmums(1998. gada 26. janvāris),ar ko noslēdz Nolīgumu par starptautiskajiem humānas slazdošanas standartiem starp Eiropas Kopienu, Kanādu un Krievijas Federāciju un Saskaņotu protokolu starp Kanādu un Eiropas Kopienu par minētā nolīguma parakstīšanu(98/142/EK)EIROPAS SAVIENĪBAS PADOME,ņemot vērā Eiropas Kopienas dibināšanas līgumu, un jo īpaši tā 113. pantu un 100.a pantu, saistībā ar 228. panta 2. punkta pirmo teikumu un 228. panta 3. punkta pirmo daļu,ņemot vērā Komisijas priekšlikumu [1],ņemot vērā Eiropas Parlamenta atzinumu [2],ņemot vērā Padomes 1996. gada jūnija Lēmumu, kas nosaka sarunu direktīvas un pilnvaro Komisiju apspriest nolīgumu par humānas slazdošanas standartiem ar Kanādu, Krievijas Federāciju un Amerikas Savienotajām Valstīm un jebkuru citu ieinteresēto valsti,tā kā 1991. gada 4. novembra Regula (EEK) Nr. 3254/91 aizliedz Kopienā lietot kāju slazdus un ievest Kopienā noteiktu savvaļas dzīvnieku sugu kažokādas un apstrādātu produkciju, kuru izcelsme ir valstīs, kurās dzīvniekus ķer ar kāju slazdiem vai slazdošanas metodēm, kas neatbilst starptautiskajiem humānas slazdošanas standartiem [3], un jo īpaši tās 3. panta 1. punkta otrajam ievilkumam, kas attiecas uz starptautiski pieņemtiem humānas slazdošanas standartiem, kuriem jāatbilst slazdošanas metodēm, kas pielietotas trešās valstīs un kas nav aizliegušas kāju slazdus, lai tās varētu importēt Kopienā noteiktu savvaļas dzīvnieku sugu kažokādas un apstrādātu produkciju;tā kā līdz 1996. gada 1. janvārim nebija starptautiski noteiktu humānas slazdošanas standartu; tā kā minētā situācija nozīmēja to, ka trešās valstis nevar garantēt, ka to teritorijā pielietotās slazdošanas metodes Regulas (EEK) Nr. 3254/91 I pielikumā uzskaitīto sugu ķeršanai slazdos atbilst starptautiski saskaņotajiem humānas slazdošanas standartiem;tā kā šim lēmumam pievienotais nolīgums ir saskaņā ar augšminētajām sarunu direktīvām; tā kā tas tādējādi atbilst starptautiski saskaņotajiem humānas slazdošanas standartiem, kas noteikti Regulas (EEK) Nr. 3254/91 3. panta 1. punkta otrajā ievilkumā;tā kā nolīguma galvenais mērķis ir noteikt saskaņotus tehniskos standartus, kas paredz pietiekamu slazdos ķeramo dzīvnieku aizsardzības līmeni attiecībā uz slazdos ķertu dzīvnieku labturību un reglamentē gan slazdu ražošanu, gan pielietošanu, un veicina slazdu un no nolīgumā ietvertajām sugām iegūtās kažokādas un apstrādātās produkcijas tirdzniecību starp pusēm;tā kā nolīguma īstenošana prasa grafika noteikšanu, lai pārbaudītu un sertificētu slazdu atbilstību nolīgumā noteiktajiem standartiem un nesertificēto slazdu aizvietošanai;tā kā, līdz stājas spēkā nolīgums starp trim pusēm, ir nepieciešams, lai nolīgums cik vien ātri iespējams ir piemērojams starp Kanādu un Eiropas Kopienu;tā kā ir jāapstiprina Nolīgums par starptautiskiem humānas slazdošanas standartiem starp Eiropas Kopienu, Kanādu un Krievijas Federāciju un Saskaņotais protokols starp Kanādu un Eiropas Kopienu par nolīguma parakstīšanu,ņemot vērā 1996. gada 12. janvārī Padomei iesniegto priekšlikumu par regulu, ar kuru groza Regulu (EEK) Nr. 3254/91;tā kā 1991. gada 4. novembra Regula (EEK) Nr. 3254/91 aizliedz Kopienā lietot kāju slazdus un ievest Kopienā noteiktu savvaļas dzīvnieku sugu kažokādas un apstrādātu produkciju, kuru izcelsme ir valstīs, kurās dzīvniekus ķer ar kāju slazdiem vai slazdošanas metodēm, kas neatbilst starptautiskajiem humānas slazdošanas standartiem [3], un jo īpaši tās 3. panta 1. punkta otrajam ievilkumam, kas attiecas uz starptautiski pieņemtiem humānas slazdošanas standartiem, kuriem jāatbilst slazdošanas metodēm, kas pielietotas trešās valstīs un kas nav aizliegušas kāju slazdus, lai tās varētu importēt Kopienā noteiktu savvaļas dzīvnieku sugu kažokādas un apstrādātu produkciju;tā kā līdz 1996. gada 1. janvārim nebija starptautiski noteiktu humānas slazdošanas standartu; tā kā minētā situācija nozīmēja to, ka trešās valstis nevar garantēt, ka to teritorijā pielietotās slazdošanas metodes Regulas (EEK) Nr. 3254/91 I pielikumā uzskaitīto sugu ķeršanai slazdos atbilst starptautiski saskaņotajiem humānas slazdošanas standartiem;tā kā šim lēmumam pievienotais nolīgums ir saskaņā ar augšminētajām sarunu direktīvām; tā kā tas tādējādi atbilst starptautiski saskaņotajiem humānas slazdošanas standartiem, kas noteikti Regulas (EEK) Nr. 3254/91 3. panta 1. punkta otrajā ievilkumā;tā kā nolīguma galvenais mērķis ir noteikt saskaņotus tehniskos standartus, kas paredz pietiekamu slazdos ķeramo dzīvnieku aizsardzības līmeni attiecībā uz slazdos ķertu dzīvnieku labturību un reglamentē gan slazdu ražošanu, gan pielietošanu, un veicina slazdu un no nolīgumā ietvertajām sugām iegūtās kažokādas un apstrādātās produkcijas tirdzniecību starp pusēm;tā kā nolīguma īstenošana prasa grafika noteikšanu, lai pārbaudītu un sertificētu slazdu atbilstību nolīgumā noteiktajiem standartiem un nesertificēto slazdu aizvietošanai;tā kā, līdz stājas spēkā nolīgums starp trim pusēm, ir nepieciešams, lai nolīgums cik vien ātri iespējams ir piemērojams starp Kanādu un Eiropas Kopienu;tā kā ir jāapstiprina Nolīgums par starptautiskiem humānas slazdošanas standartiem starp Eiropas Kopienu, Kanādu un Krievijas Federāciju un Saskaņotais protokols starp Kanādu un Eiropas Kopienu par nolīguma parakstīšanu,IR PIEŅĒMUSI ŠO LĒMUMU.1. pantsAr šo ir apstiprināts Nolīgums par starptautiskiem humānas slazdošanas standartiem starp Eiropas Kopienu, Kanādu un Krievijas Federāciju un Saskaņotais protokols starp Kanādu un Eiropas Kopienu par nolīguma parakstīšanu.Šim lēmumam pievienotais nolīgums un saskaņotais protokols kopā ar deklarācijām ir iesniedzams, ja nolīgums ir parakstīts.2. pantsPadomes priekšsēdētājs deponē nolīguma 17. panta 2. punktā paredzēto slēdziena tiesību aktu.Briselē, 1998. gada 26. janvārīPadomes vārdā —priekšsēdētājsR. Cook[1] OV C 207, 8.7.1997., 14. lpp.[2] OV C 14, 19.1.1998.[3] OV L 308, 9.11.1991., 1. lpp.[3] OV L 308, 9.11.1991., 1. lpp.--------------------------------------------------


Svarīgs juridisks paziņojums

|

52007BP0135(01)

1. Eiropas Parlamenta 2007. gada 24. aprīļa lēmums par Eiropas Savienības 2005. finanšu gada vispārējā budžeta izpildes apstiprināšanu: VII iedaļa - Reģionu komiteja (C6-0470/2006 - 2006/2076(DEC))

Oficiālais Vēstnesis 074 E , 20/03/2008 Lpp. 0339 - 0340

		1.Eiropas Parlamenta 2007. gada 24. aprīļa lēmums par Eiropas Savienības 2005. finanšu gada vispārējā budžeta izpildes apstiprināšanu: VII iedaļa — Reģionu komiteja (C6-0470/2006 — 2006/2076(DEC))Eiropas Parlaments,- ņemot vērā Eiropas Savienības 2005. finanšu gada vispārējo budžetu [1],- ņemot vērā Eiropas Kopienu 2005. finanšu gada galīgos pārskatus — I sējums (C6-0470/2006) [2],- ņemot vērā Revīzijas palātas gada ziņojumu par 2005. finanšu gada budžeta izpildi un Revīzijas palātas īpašos ziņojumus kopā ar pārbaudīto iestāžu atbildēm [3],- ņemot vērā deklarāciju par pārskatu ticamību, kā arī par notikušo darījumu likumību un pareizību [4], ko Revīzijas palāta ir iesniegusi saskaņā ar EK līguma 248. pantu,- ņemot vērā EK līguma 272. panta 10. punktu, kā arī 274., 275. un 276. pantu,- ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam [5], un it īpaši tās 50., 86., 145., 146. un 147. pantu,- ņemot vērā Reglamenta 71. pantu un V pielikumu,- ņemot vērā Budžeta kontroles komitejas ziņojumu (A6-0106/2007),1. sniedz Reģionu komitejas ģenerālsekretāram apstiprinājumu par 2005. finanšu gada budžeta izpildi;2. izklāsta savus konstatējumus turpmāk tekstā iekļautajā rezolūcijā;3. uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Padomei, Komisijai, Tiesai, Revīzijas palātai, Eiropas Ekonomikas un sociālo lietu komitejai, Reģionu komitejai, Eiropas ombudam un Eiropas Datu aizsardzības uzraudzītājam, kā arī nodrošināt šo dokumentu publicēšanu Eiropas Savienības Oficiālajā Vēstnesī (L sērijas izdevumā).[1] OV L 60, 8.3.2005.[2] OV C 264, 31.10.2006., 1. lpp.[3] OV C 263, 31.10.2006., 1. lpp.[4] OV C 263, 31.10.2006., 10. lpp.[5] OV L 248, 16.9.2002., 1. lpp. Regula grozīta ar Regulu (EK, Euratom) Nr. 1995/2006 (OV L 390, 30.12.2006., 1. lpp.).--------------------------------------------------


title: Padomes Lēmums (2010. gada 21. oktobris) par nostāju, kas Eiropas Savienībai jāieņem Asociācijas padomē, kura nodibināta ar Eiropas un Vidusjūras reģiona valstu nolīgumu, ar ko izveido asociāciju starp Eiropas Kopienām un to dalībvalstīm, no vienas puses, un Marokas Karalisti, no otras puses, attiecībā uz sociālā nodrošinājuma sistēmu koordinēšanas noteikumu pieņemšanu

text:
               23.11.2010

               LV

               Eiropas Savienības Oficiālais Vēstnesis

               L 306/8

         PADOMES LĒMUMS
   (2010. gada 21. oktobris)
   par nostāju, kas Eiropas Savienībai jāieņem Asociācijas padomē, kura nodibināta ar Eiropas un Vidusjūras reģiona valstu nolīgumu, ar ko izveido asociāciju starp Eiropas Kopienām un to dalībvalstīm, no vienas puses, un Tunisijas Republiku, no otras puses, attiecībā uz sociālā nodrošinājuma sistēmu koordinēšanas noteikumu pieņemšanu
   (2010/698/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 79. panta 2. punkta b) apakšpunktu saistībā ar 218. panta 9. punktu,
   ņemot vērā Eiropas Komisijas priekšlikumu,
   tā kā:

               (1)

               Eiropas un Vidusjūras reģiona valstu nolīguma, ar ko izveido asociāciju starp Eiropas Kopienām un to dalībvalstīm, no vienas puses, un Tunisijas Republiku, no otras puses (1) (“nolīgums”), 67. pantā ir paredzēts, ka Asociācijas padome pieņem noteikumus, lai īstenotu nolīguma 65. pantā izklāstītos sociālā nodrošinājuma sistēmu koordinēšanas principus, pirms beidzies pirmais gads pēc tā stāšanās spēkā.

               (2)

               ES un Tunisijas rīcības plāna, ko Asociācijas padome pieņēma 2005. gada 4. jūlijā saistībā ar Eiropas kaimiņattiecību politiku, 29. mērķa otrajā ievilkumā Asociācijas padome ir aicināta pieņemt lēmumu, ar ko īstenotu nolīguma 65. pantu.

               (3)

               Saskaņā ar 1. un 2. pantu Protokolā (Nr. 22) par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību, Dānija nepiedalās šā lēmuma pieņemšanā, un šis lēmums tai nav saistošs un nav jāpiemēro.

               (4)

               Saskaņā ar 1. un 2. pantu Protokolā (Nr. 21) par Apvienotās Karalistes un Īrijas nostāju saistībā ar brīvības, drošības un tiesiskuma telpu, kas pievienots Līgumam par Eiropas Savienību un Līgumam par Eiropas Savienības darbību, un neskarot minētā protokola 4. pantu, šīs dalībvalstis nepiedalās šā lēmuma pieņemšanā, un šis lēmums tām nav saistošs un nav jāpiemēro,

         IR PIEŅĒMUSI ŠO LĒMUMU.
   1. pants
   Nostāja, kas Eiropas Savienībai jāieņem Asociācijas padomē, kura nodibināta ar Eiropas un Vidusjūras reģiona valstu nolīgumu, ar ko izveido asociāciju starp Eiropas Kopienām un to dalībvalstīm, no vienas puses, un Tunisijas Republiku, no otras puses, attiecībā uz nolīguma 67. panta īstenošanu balstās uz Asociācijas padomes lēmuma projektu, kas pievienots šim lēmumam.
   2. pants
   Šis lēmums stājas spēkā tā pieņemšanas dienā.

      Luksemburgā, 2010. gada 21. oktobrī

            Padomes vārdā –

            priekšsēdētāja

         J. MILQUET

      (1)  OV L 97, 30.3.1998., 2. lpp.
    ---documentbreak---

               23.11.2010

               LV

               Eiropas Savienības Oficiālais Vēstnesis

               L 306/9

         Projekts
   ASOCIĀCIJAS PADOMES,
   kura nodibināta ar Eiropas un Vidusjūras reģiona valstu nolīgumu, ar ko izveido asociāciju starp Eiropas Kopienām un to dalībvalstīm, no vienas puses, un Tunisijas Republiku, no otras puses,
   LĒMUMS Nr. …/…
   (… gada …)
   attiecībā uz Eiropas un Vidusjūras reģiona valstu nolīgumā iekļautajiem sociālā nodrošinājuma sistēmu koordinēšanas noteikumiem
   ASOCIĀCIJAS PADOME,
   ņemot vērā Eiropas un Vidusjūras reģiona valstu nolīgumu, ar ko izveido asociāciju starp Eiropas Kopienām un to dalībvalstīm, no vienas puses, un Tunisijas Republiku, no otras puses (1), un jo īpaši tā 67. pantu,
   tā kā:

               (1)

               Eiropas un Vidusjūras reģiona valstu nolīguma, ar ko izveido asociāciju starp Eiropas Kopienām un to dalībvalstīm, no vienas puses, un Tunisijas Republiku, no otras puses (“nolīgums”), 65. līdz 68. pantā ir paredzēta Tunisijas un dalībvalstu sociālā nodrošinājuma sistēmu koordinēšana. Nolīguma 65. pantā ir noteikti šādas koordinēšanas principi.

               (2)

               Nolīguma 67. pantā ir paredzēts, ka Asociācijas padome pieņem lēmumu, ar ko īstenotu 65. pantā izklāstītos principus, pirms beidzies pirmais gads pēc nolīguma stāšanās spēkā.

               (3)

               ES un Tunisijas rīcības plāna, ko Asociācijas padome pieņēma 2005. gada 4. jūlijā saistībā ar Eiropas kaimiņattiecību politiku, 29. mērķa otrajā ievilkumā Asociācijas padome ir aicināta pieņemt lēmumu, ar ko īstenotu nolīguma 65. pantu.

               (4)

               Attiecībā uz nediskriminācijas principa piemērošanu ar šo lēmumu nebūtu jāpiešķir nekādas papildu tiesības, ko radītu konkrēti fakti vai notikumi otras līgumslēdzējas puses teritorijā, ja šādus faktus vai notikumus neņem vērā pirmās līgumslēdzējas puses tiesību aktos, izņemot tiesības eksportēt konkrētus pabalstus.

               (5)

               Piemērojot šo lēmumu, Tunisijas darba ņēmēju tiesības uz ģimenes pabalstiem būtu jāsaista ar nosacījumu, ka viņu ģimenes locekļi kopā ar šiem darba ņēmējiem likumīgi uzturas dalībvalstī, kurā darba ņēmēji ir nodarbināti. Ar šo lēmumu tiesības uz ģimenes pabalstiem nebūtu jāpiešķir attiecībā uz tiem viņu ģimenes locekļiem, kuri dzīvo citā valstī, piemēram, Tunisijā.

               (6)

               Ar Padomes Regulu (EK) Nr. 859/2003 (2), Regulas (EEK) Nr. 1408/71 un Regulas (EEK) Nr. 574/72 noteikumi jau tiek attiecināti uz trešo valstu valstspiederīgajiem, uz kuriem minētie noteikumi jau neattiecas viņu valstspiederības dēļ vien. Regulā (EK) Nr. 859/2003 jau ir ietverts to apdrošināšanas periodu summēšanas princips, kurus Tunisijas darba ņēmēji dažādās dalībvalstīs ir ieguvuši attiecībā uz tiesībām uz konkrētiem pabalstiem, kā izåklāstīts nolīguma 65. panta 2. punktā.

               (7)

               Lai veicinātu koordinēšanas noteikumu piemērošanu, varētu būt jāpieņem speciāli noteikumi, kas atbilstu Tunisijas tiesību aktu īpatnībām.

               (8)

               Lai nodrošinātu dalībvalstu un Tunisijas sociālā nodrošinājuma sistēmu koordinēšanas raitu norisi, ir jāparedz īpaši noteikumi par sadarbību starp dalībvalstīm un Tunisiju, kā arī starp attiecīgo personu un kompetentās valsts iestādi.

               (9)

               Lai aizsargātu personas, uz kurām attiecas šis lēmums, un lai nodrošinātu, ka, lēmumam stājoties spēkā, šīs personas nezaudē savas tiesības, būtu jāpieņem pārejas noteikumi,

         IR PIEŅĒMUSI ŠO LĒMUMU.
   I   DAĻA

      VISPĀRĪGI NOTEIKUMI

   1. pants
   Definīcijas
   1.   Šajā lēmumā:

               a)

               “nolīgums” ir Eiropas un Vidusjūras reģiona valstu nolīgums, ar ko izveido asociāciju starp Eiropas Kopienām un to dalībvalstīm, no vienas puses, un Tunisijas Republiku, no otras puses;

               b)

               “regula” ir Eiropas Parlamenta un Padomes Regula (EK) Nr. 883/2004 (2004. gada 29. aprīlis) par sociālās nodrošināšanas sistēmu koordinēšanu (3), ko piemēro Eiropas Savienības dalībvalstīs;

               c)

               “īstenošanas regula” ir Eiropas Parlamenta un Padomes Regula (EK) Nr. 987/2009 (2009. gada 16. septembris), ar ko nosaka īstenošanas kārtību Regulai (EK) Nr. 883/2004 par sociālās nodrošināšanas sistēmu koordinēšanu (4);

               d)

               “dalībvalsts” ir Eiropas Savienības dalībvalsts;

               e)

               “darba ņēmējs” ir:

                           i)

                           dalībvalstu tiesību aktos – persona, kas veic darbību nodarbinātas personas statusā regulas 1. panta a) punkta nozīmē;

                           ii)

                           Tunisijas tiesību aktos – persona, kas veic darbību nodarbinātas personas statusā minēto tiesību aktu nozīmē;

               f)

               “ģimenes loceklis” ir:

                           i)

                           dalībvalsts tiesību aktos – ģimenes loceklis regulas 1. panta i) punkta nozīmē;

                           ii)

                           Tunisijas tiesību aktos – ģimenes loceklis minēto tiesību aktu nozīmē;

               g)

               “tiesību akti” ir:

                           i)

                           attiecībā uz dalībvalstīm – tiesību akti regulas 1. panta l) punkta nozīmē;

                           ii)

                           attiecībā uz Tunisiju – atbilstīgie tiesību akti, kurus piemēro Tunisijā;

               h)

               “pabalsti” ir:

                           i)

                           attiecībā uz dalībvalstīm – pabalsti regulas 3. panta nozīmē;

                           ii)

                           attiecībā uz Tunisiju – atbilstīgie pabalsti, kurus piemēro Tunisijā;

               i)

               “eksportējami pabalsti” ir:

                           i)

                           attiecībā uz dalībvalstīm:

                                       —

                                       vecuma pensijas,

                                       —

                                       apgādnieka zaudējuma pabalsti,

                                       —

                                       pabalsti sakarā ar nelaimes gadījumiem darbā un arodslimībām,

                                       —

                                       invaliditātes pensijas saistībā ar nelaimes gadījumiem darbā un arodslimībām,

                                 regulas nozīmē, izņemot īpašus no iemaksām neatkarīgus naudas pabalstus, kā uzskaitīts regulas X pielikumā;

                           ii)

                           attiecībā uz Tunisiju – atbilstīgie pabalsti, kas paredzēti saskaņā ar Tunisijas tiesību aktiem, izņemot īpašus no iemaksām neatkarīgus naudas pabalstus, kā uzskaitīts šā lēmuma I pielikumā.

         2.   Citiem šajā lēmumā izmantotajiem terminiem ir nozīme, kas tiem piešķirta:

               a)

               attiecībā uz dalībvalstīm – regulā un īstenošanas regulā;

               b)

               attiecībā uz Tunisiju – atbilstīgos tiesību aktos, kas piemērojami Tunisijā.

         2. pants
   Aptvertās personas
   Šis lēmums attiecas uz:

               a)

               darba ņēmējiem, kuri ir Tunisijas valstspiederīgie un kuri ir vai ir bijuši likumīgi nodarbināti kādas dalībvalsts teritorijā, un uz kuriem attiecas vai ir attiekušies vienas vai vairāku dalībvalstu tiesību akti, un viņu pārdzīvojušajiem tuviniekiem;

               b)

               šā panta a) punktā minēto darba ņēmēju ģimenes locekļiem ar noteikumu, ka šie ģimenes locekļi likumīgi uzturas vai ir uzturējušies kopā ar attiecīgo darba ņēmēju šā darba ņēmēja nodarbinātības laikā dalībvalstī;

               c)

               darba ņēmējiem, kuri ir kādas dalībvalsts valstspiederīgie un kuri ir vai ir bijuši likumīgi nodarbināti Tunisijas teritorijā, un uz kuriem attiecas vai ir attiekušies Tunisijas tiesību akti, un viņu pārdzīvojušajiem tuviniekiem; un

               d)

               šā panta c) punktā minēto darba ņēmēju ģimenes locekļiem ar noteikumu, ka šie ģimenes locekļi likumīgi uzturas vai ir uzturējušies kopā ar attiecīgo darba ņēmēju šā darba ņēmēja nodarbinātības laikā Tunisijā.

         3. pants
   Vienlīdzīga attieksme
   1.   Attiecībā uz pabalstiem 1. panta 1. punkta h) apakšpunkta nozīmē attieksmē pret darba ņēmējiem, kuri ir Tunisijas valstspiederīgie un kuri ir likumīgi nodarbināti kādā dalībvalstī, un visiem viņu ģimenes locekļiem, kas likumīgi dzīvo kopā ar viņiem, nedrīkst būt nekāda veida diskriminācijas valstspiederības dēļ salīdzinājumā ar to dalībvalstu valstspiederīgajiem, kurās šie darba ņēmēji ir nodarbināti.
   2.   Attiecībā uz pabalstiem 1. panta 1. punkta h) apakšpunkta nozīmē attieksmē pret darba ņēmējiem, kuri ir kādas dalībvalsts valstspiederīgie un kuri ir likumīgi nodarbināti Tunisijā, un visiem viņu ģimenes locekļiem, kas likumīgi dzīvo kopā ar viņiem, nedrīkst būt nekāda veida diskriminācijas valstspiederības dēļ salīdzinājumā ar Tunisijas valstspiederīgajiem.
   II   DAĻA

      ATTIECĪBAS STARP DALĪBVALSTĪM UN TUNISIJU

   4. pants
   Atteikšanās no noteikumiem par dzīvesvietu
   1.   Eksportējamus pabalstus 1. panta 1. punkta i) apakšpunkta nozīmē, kurus ir tiesīgas saņemt 2. panta a) un c) punktā minētās personas, nesamazina, nepārveido, neaptur, neatsauc un nekonfiscē tāda iemesla dēļ, ka pabalsta saņēmējs dzīvo:

               i)

               attiecībā uz kādas dalībvalsts tiesību aktos paredzētu pabalstu – Tunisijas teritorijā; vai

               ii)

               attiecībā uz Tunisijas tiesību aktos paredzētu pabalstu – kādas dalībvalsts teritorijā.

         2.   Darba ņēmēja ģimenes locekļi, kas minēti 2. panta b) punktā, ir tiesīgi saņemt eksportējamus pabalstus 1. panta 1. punkta i) apakšpunkta nozīmē tāpat kā tāda darba ņēmēja ģimenes locekļi, kas ir attiecīgās dalībvalsts valstspiederīgais, – ja šie ģimenes locekļi uzturas Tunisijas teritorijā.
   3.   Darba ņēmēja ģimenes locekļi, kas minēti 2. panta d) punktā, ir tiesīgi saņemt eksportējamus pabalstus 1. panta 1. punkta i) apakšpunkta nozīmē tāpat kā tāda darba ņēmēja ģimenes locekļi, kas ir Tunisijas valstspiederīgais, – ja šie ģimenes locekļi uzturas kādas dalībvalsts teritorijā.
   III   DAĻA

      DAŽĀDI NOTEIKUMI

   5. pants
   Sadarbība
   1.   Dalībvalstis un Tunisija cita citai sniedz visu informāciju par izmaiņām savos tiesību aktos, kas var ietekmēt šā lēmuma īstenošanu.
   2.   Pildot šo lēmumu, dalībvalstu un Tunisijas iestādes piedāvā cita citai savus pakalpojumus un rīkojas tā, it kā īstenotu pašas savus tiesību aktus. Minēto iestāžu sniegtā administratīvā palīdzība parasti ir bezmaksas. Tomēr dalībvalstu un Tunisijas kompetentās iestādes var vienoties par dažu izdevumu kompensēšanu.
   3.   Pildot šo lēmumu, dalībvalstu un Tunisijas iestādes var tieši sazināties cita ar citu un ar attiecīgajām personām vai šo personu pārstāvjiem.
   4.   Lai nodrošinātu šā lēmuma pareizu īstenošanu, iestādēm un personām, uz kurām attiecas šis lēmums, ir savstarpējs pienākums citai citu informēt un sadarboties.
   5.   Attiecīgajām personām iespējami drīz jāinformē kompetentās dalībvalsts vai Tunisijas iestādes, ja pēdējā no minētajām ir kompetentā valsts, un dzīvesvietas dalībvalsts vai Tunisijas iestādes, ja pēdējā no minētajām ir dzīvesvietas valsts, par visām tām pārmaiņām saistībā ar viņu pašu vai viņu ģimenes stāvokli, kas ietekmē šo personu tiesības uz pabalstiem saskaņā ar šo lēmumu.
   6.   Ja netiek ievērots 5. punktā minētais pienākums informēt, tad saskaņā ar valsts tiesību aktiem var piemērot samērīgus pasākumus. Tomēr šie pasākumi ir līdzvērtīgi tiem, ko saskaņā ar valsts tiesību aktiem piemēro līdzīgās situācijās, un ar tiem pabalsta pieprasītājam nepadara par neiespējamu vai pārmērīgi neapgrūtina praksē izmantot saskaņā ar šo lēmumu piešķirtās tiesības.
   7.   Dalībvalstis un Tunisija var paredzēt, ka valsts noteikumos, ko izmanto, lai pārbaudītu, vai pabalsta saņēmēji atbilst pabalsta saņemšanas tiesību nosacījumiem, tiek ņemts vērā fakts, ka pabalsta saņēmēji uzturas vai dzīvo ārpus tās valsts teritorijas, kurā atrodas debitoriestāde. Šādi noteikumi ir samērīgi, nediskriminējoši saistībā ar valstspiederību, un tie ir saskaņā ar šā lēmuma principiem. Šādus noteikumus paziņo Asociācijas padomei.
   6. pants
   Administratīvās pārbaudes un medicīniskā izmeklēšana
   1.   Šo pantu piemēro 2. pantā minētajām personām, kas saņem 1. panta 1. punkta i) apakšpunktā minētos eksportējamos pabalstus, kā arī iestādēm, kas ir atbildīgas par šā lēmuma īstenošanu.
   2.   Ja pabalstu saņēmējs vai pieprasītājs vai kāds viņa ģimenes loceklis uzturas vai dzīvo kādas dalībvalsts teritorijā, bet debitoriestāde atrodas Tunisijā vai arī minētā persona uzturas vai dzīvo Tunisijā, bet debitoriestāde atrodas kādā dalībvalstī, medicīnisko izmeklēšanu pēc minētās iestādes pieprasījuma veic pabalstu saņēmēja uzturēšanās vai dzīvesvietas iestāde saskaņā ar procedūrām, kas paredzētas tiesību aktos, kurus piemēro minētā iestāde.
   Debitoriestāde paziņo uzturēšanās vai dzīvesvietas iestādei par jebkurām īpašajām prasībām, kas vajadzības gadījumā jāievēro, un par aspektiem, attiecībā uz kuriem būtu jāveic medicīniskā izmeklēšana.
   Uzturēšanās vai dzīvesvietas iestāde nosūta ziņojumu debitoriestādei, kas lūdza veikt medicīnisko izmeklēšanu.
   Debitoriestāde patur tiesības pieprasīt pabalsta saņēmēja medicīnisko izmeklēšanu, ko veic tās izvēlēts ārsts, vai nu teritorijā, kurā pabalsta saņēmējs vai pieprasītājs uzturas vai dzīvo, vai valstī, kurā atrodas debitoriestāde. Tomēr pabalsta saņēmēju var aicināt atgriezties debitoriestādes valstī tikai tad, ja viņš var pārvietoties, nekaitējot savam veselības stāvoklim, un ja debitoriestāde sedz transporta un uzturēšanās izdevumus.
   3.   Ja pabalstu saņēmējs vai pieprasītājs vai viņa ģimenes locekļi uzturas vai dzīvo kādas dalībvalsts teritorijā, bet debitoriestāde atrodas Tunisijā vai arī minētā persona uzturas vai dzīvo Tunisijā, bet debitoriestāde atrodas kādā dalībvalstī, administratīvo pārbaudi pēc debitoriestādes pieprasījuma veic saņēmēja uzturēšanās vietas vai dzīvesvietas iestāde.
   Uzturēšanās vietas vai dzīvesvietas iestāde nosūta ziņojumu debitoriestādei, kas lūdza veikt administratīvo pārbaudi.
   Debitoriestāde patur tiesības pieprasīt pabalsta saņēmēja situācijas pārbaudi, ko veic tās izvēlēts speciālists. Tomēr pabalsta saņēmēju var aicināt atgriezties debitoriestādes valstī tikai tad, ja viņš var pārvietoties, nekaitējot savam veselības stāvoklim, un ja debitoriestāde sedz transporta un uzturēšanās izdevumus.
   4.   Viena vai vairākas dalībvalstis un Tunisija var vienoties par citiem administratīvajiem noteikumiem, ja tās par to informē Asociācijas padomi.
   5.   Atkāpjoties no šā lēmuma 5. panta 2. punktā minētā principa par savstarpēju bezmaksas administratīvo palīdzību, šā panta 2. un 3. punktā minēto pārbaužu faktiskās izmaksas atmaksā tai iestādei, kurai tās uzdeva veikt debitoriestāde, kas tās pieprasīja.
   7. pants
   Nolīguma 90. panta piemērošana
   Nolīguma 90. pantu piemēro gadījumā, ja viena no Pusēm uzskata, ka otra Puse nav izpildījusi 5. un 6. pantā noteiktos pienākumus.
   8. pants
   Speciāli noteikumi par Tunisijas tiesību aktu piemērošanu
   Asociācijas padome vajadzības gadījumā var II pielikumā izklāstīt speciālus noteikumus par Tunisijas tiesību aktu piemērošanu.
   9. pants
   Administratīvās procedūras spēkā esošos divpusējos nolīgumos
   Var turpināt piemērot administratīvās procedūras, kas ietvertas spēkā esošajos divpusējos nolīgumos starp kādu dalībvalsti un Tunisiju, ar noteikumu, ka šīs procedūras nelabvēlīgi neietekmē šajā lēmumā noteiktās attiecīgo personu tiesības un pienākumus.
   10. pants
   Nolīgumi, kuri papildina šā lēmuma īstenošanas procedūras
   Viena vai vairākas dalībvalstis un Tunisija var noslēgt nolīgumus, lai papildinātu šā lēmuma īstenošanas administratīvās procedūras, īpaši attiecībā uz viltojumu un kļūdu novēršanu un apkarošanu.
   IV   DAĻA

      PĀREJAS UN NOBEIGUMA NOTEIKUMI

   11. pants
   Pārejas noteikumi
   1.   Nekādas tiesības saskaņā ar šo lēmumu neiegūst par laikposmu, kas bijis pirms dienas, kad šis lēmums stājies spēkā.
   2.   Ievērojot 1. punktu, tiesības saskaņā ar šo lēmumu iegūst pat tad, ja tās ir saistītas ar apstākļiem, kas radušies pirms dienas, kad tas stājies spēkā.
   3.   Visus pabalstus, kas nav piešķirti vai ir pārtraukti attiecīgās personas valstspiederības vai dzīvesvietas dēļ, pēc attiecīgās personas pieprasījuma piešķir vai atjauno no dienas, kad stājies spēkā šis lēmums, ar noteikumu, ka tiesības, kuras iepriekš ir bijušas par pamatu pabalstu piešķiršanai, nav izmantotas, saņemot vienreizēju maksājumu.
   4.   Ja 3. punktā minēto pieprasījumu iesniedz divu gadu laikā no dienas, kad stājies spēkā šis lēmums, saskaņā ar šo lēmumu iegūtās tiesības ir spēkā, sākot ar dienu, kad stājies spēkā šis lēmums, un pret attiecīgajām personām nevar vērst nevienas dalībvalsts vai Tunisijas tiesību aktus par tiesību zaudēšanu vai noilgumu.
   5.   Ja 3. punktā minēto pieprasījumu iesniedz pēc tam, kad beidzies divu gadu termiņš no dienas, kad stājies spēkā šis lēmums, tiesības, kuras nav zaudētas vai kurām nav iestājies noilgums, ir spēkā no pieprasījuma iesniegšanas dienas, ievērojot jebkurus labvēlīgākus noteikumus saskaņā ar kādas dalībvalsts vai Tunisijas tiesību aktiem.
   12. pants
   Šā lēmuma pielikumi
   1.   Šā lēmuma pielikumi ir tā sastāvdaļa.
   2.   Pēc Tunisijas pieprasījuma pielikumus var grozīt ar Asociācijas padomes lēmumu.
   13. pants
   Stāšanās spēkā
   Šis lēmums stājas spēkā pirmā mēneša pirmajā dienā pēc tā publicēšanas Eiropas Savienības Oficiālajā Vēstnesī.

      …, …

            Asociācijas padomes vārdā –

            priekšsēdētājs

      (1)  OV L 97, 30.3.1998., 2. lpp.

      (2)  OV L 124, 20.5.2003., 1. lpp.

      (3)  OV L 166, 30.4.2004., 1. lpp.

      (4)  OV L 284, 30.10.2009., 1. lpp.
   I PIELIKUMS

      TUNISIJAS ĪPAŠO NO IEMAKSĀM NEATKARĪGO NAUDAS PABALSTU SARAKSTS

   …
   II PIELIKUMS

      SPECIĀLI NOTEIKUMI PAR TUNISIJAS TIESĪBU AKTU PIEMĒROŠANU

   …


title: 2010/312/: Padomes Lēmums ( 2010. gada 3. jūnijs ), ar ko ieceļ amatā trīs Reģionu komitejas locekļa aizstājējus no Dānijas

text:
               8.6.2010

               LV

               Eiropas Savienības Oficiālais Vēstnesis

               L 140/27

         PADOMES LĒMUMS
   (2010. gada 3. jūnijs),
   ar ko ieceļ amatā trīs Reģionu komitejas locekļa aizstājējus no Dānijas
   (2010/312/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 305. pantu,
   ņemot vērā Dānijas valdības priekšlikumu,
   tā kā:

               (1)

               Padome 2009. gada 22. decembrī un 2010. gada 18. janvārī pieņēma Lēmumu 2009/1014/ES un Lēmumu 2010/29/ES, ar ko laikposmam no 2010. gada 26. janvāra līdz 2015. gada 25. janvārim ieceļ Reģionu komitejas locekļus un viņu aizstājējus (1).

               (2)

               Pēc Bent HANSEN kunga, Carl HOLST kunga un Bent LARSEN kunga pilnvaru termiņa beigām ir atbrīvojušās trīs Reģionu komitejas locekļu aizstājēju vietas,

         IR PIEŅĒMUSI ŠO LĒMUMU.
   1. pants
   Ar šo uz atlikušo amatu pilnvaru laiku līdz 2015. gada 25. janvārim Reģionu komitejas locekļu aizstājēju amatos tiek iecelti:

               —

                  Lasse KRULL, Regionsrådsmedlem,

               —

                  Bente LAURIDSEN, Regionsrådsmedlem,

               —

                  Ole B. SØRENSEN, Regionsrådsmedlem.

         2. pants
   Šis lēmums stājas spēkā tā pieņemšanas dienā.

      Luksemburgā, 2010. gada 3. jūnijā

            Padomes vārdā –

            priekšsēdētājs

         A. PÉREZ RUBALCABA

      (1)  OV L 348, 29.12.2009., 22. lpp., un OV L 12, 19.1.2010., 11. lpp.